এক্ষণ (পত্রিকা)
এক্ষণ (অধুনা বিলুপ্ত) ছিল ভারতের কলকাতা হতে প্রকাশিত বাংলা সাহিত্য ও সংস্কৃতি বিষয়ক পত্রিকা। ১৯৬১ খ্রিস্টাব্দ হতে ১৯৯৫ খ্রিস্টাব্দ পর্যন্ত (১৩৬৮ বঙ্গাব্দ হতে ১৪০২ বঙ্গাব্দ পর্যন্ত) চৌত্রিশ বৎসরের সময়কালে বাংলা সাহিত্য ও সংস্কৃতির জগতে এক গুরুত্বপূর্ণ ভূমিকা পালন করেছিল। পত্রিকাটির প্রকাশিত ৭৯টি সংখ্যা বাংলা পত্রিকার জগতে কেবলমাত্র গুরুত্বপূর্ণ সংযোজন নয়, বাংলা পত্রিকার সামগ্রিক মানকে শীর্ষস্থানে পৌঁছে দিয়েছিল।